Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
2 Timoteo 3:1-17
3 Ngem ammuem daytoy, a kadagiti maudi nga aldaw+ dumtengto dagiti napeggad a tiempo a narigat a pakilangenan.+2 Ta dagiti tattao managayatdanto iti bagbagida, managayat iti kuarta, napalangguad, natangsit, managtabbaaw, nasukir kadagiti nagannak,+ saan a managyaman, saan a nasungdo,+3 awanan nainkasigudan a panagayat,+ saan a sidadaan iti aniaman a tulagan,+ manangparpardaya,+ awanan panagteppel, narungsot,+ awanan panagayat iti kinaimbag,+4 mangliliput,+ natangken ti uloda, natangsit gapu iti panagpannakkel,+ managayat iti ragragsak imbes a managayat iti Dios,+5 nga addaanda iti langa ti nadiosan a debosion+ ngem libakenda ti pannakabalin dayta;+ ket umadayoka kadagitoy.+6 Ta manipud kadagitoy tumaud dagidiay lallaki a sisisikap a mangipamuspusan ti iseserrekda kadagiti sangakabbalayan+ ket idalanda kas kautiboda dagiti nakapuy a babbai a napadagsenan iti basbasol, nga inturong ti nadumaduma a tarigagay,+7 a kankanayon nga agad-adalda ket kaskasdi a saanda a pulos makagteng iti umiso a pannakaammo iti kinapudno.+8 Ita kas iti panangbusor ken Moises da Jannes ken Jambres,+ kasta met a dagitoy itultuloyda a busoren ti kinapudno,+ tattao a naan-anay a rinuker ti panunotda,+ di naanamongan no maipapan iti pammati.+9 Nupay kasta, saandanton a rumang-ay pay, ta ti kinamauyongda nakalawlawagto iti isuamin, a kas met iti kinamauyong idi dagidiay a dua a lallaki.+10 Ngem sinurotmo a sisisinged ti sursurok, ti dana ti panagbiagko,+ ti panggepko, ti pammatik, ti mabayag a panagituredko, ti ayatko, ti panagibturko,11 dagiti pannakaidadanesko, dagiti panagsagabak, ti kita ti bambanag a napasamak kaniak idiay Antioquia,+ idiay Iconio,+ idiay Listra,+ ti kita dagiti pannakaidadanes nga inibturak; ngem nupay kasta ti Apo inispalnak kadagita amin.+12 Iti kinapudnona, amin dagidiay agtartarigagay nga agbiag buyogen ti nadiosan a debosion a mainaig ken Kristo Jesus maidadanesdanto met.+13 Ngem dagiti nadangkes a tattao ken dagiti agpampammarang rumang-aydanto manipud dakes nga agturong iti dakdakes pay, a mangyaw-awan ken mayaw-awanda.+14 Nupay kasta, agtultuloyka iti bambanag a nasursurom ken nakaguyugoyam a patien,+ yantangay ammom no ania a tattao ti nakasursuruam kadagita+15 ket manipud kinamaladaga+ naammuam ti nasantuan a sursurat, a makabael a mamagsirib kenka maipaay iti pannakaisalakan+ babaen ti pammati a mainaig ken Kristo Jesus.+16 Amin a Kasuratan impaltiing ti Dios+ ken makagunggona iti panangisuro,+ iti panangtubngar,+ iti panangpalinteg iti bambanag,+ iti panangdisiplina+ iti kinalinteg,17 tapno ti tao ti Dios naan-anay koma a makabael,+ naan-anay a nakabalan maipaay iti tunggal naimbag nga aramid.+
ilo_Latn ilo_Latn umb_Latn ilo_Latn